RESOLUCIÓN DA ALCALDÍA DE DELEGACIÓN DE ATRIBUCIÓNS E NOMEAMENTO DE CONCELLEIROS/AS DELEGADOS/AS
ADMINISTRACIÓN LOCAL — Municipal — Cambados (Outros documentos, notificacións e informacións públicas, 04/08/2023)

Vista a celebración das eleccións municipais o día 28 de maio de 2023, e habéndose procedido o día 17 de xuño á constitución da nova Corporación Local, en uso das miñas atribucións, e ao amparo dos artigos 23.4 da Lei 7/1985, de 2 de abril, reguladora das bases do réxime local e dos artigos 114 a 121 e 43 do Regulamento de organización, funcionamento e réxime xurídico das entidades locais aprobado por Real Decreto 2568/1986 do 28 de novembro, 1. Realizar as seguintes delegacións en favor dos concelleiros/as que se relacionan a continuación quedando as áreas de goberno configuradas como segue: 1. Promoción Económica, Comercio, Industria, Festas e Terceira Idade: D. David Stefan Morete Fruitos 2. Cultura, Ensino e Patrimonio: D. Justo Daniel Ferhane Mastari 3. Obras, Servizos, Enoturismo, Seguridade Cidadá e Xestión do Tráfico: D. Nourddine Jaber Abass Zumaeta 4. Servizos Sociais, Atención á Diversidade Funcional e Sanidade: Dª Mireia Maria Enjaai Larrea 5. Medio Rural, Medio Ambiente e Mar: D. José Ramón Costa Cordal Comprende o exercicio das facultades xenéricas de dirección e xestión, así como a de ditar actos de trámite e resolutorios que afecten a terceiros co exercicio das competencias propias da Alcaldía da súa área e que non se atopen delegadas na Xunta de Goberno Local. Expresamente: 1. O fomento de actividades e políticas dentro do ámbito da súa área.2. As facultades de dirección, organización interna, impulso e xestión dos servizos correspondentes.3. A execución en todo o seu alcance que inclúe a facultade de resolver con actos administrativos firmes en cada área, das disposicións de carácter xeral e dos acordos dos órganos de goberno.4. A facultade de resolver mediante actos administrativos que afecten a terceiros e a resolución de recursos, para o que se inclúe a delegación da sinatura de cantos documentos, resolucións e decretos de trámite ou definitivos, sexan necesarios para a execución das delegacións efectuadas.5. O impulso e tramitación de convenios de colaboración con outras administracións públicas dentro do ámbito da súa área.6. A incoación e tramitación dos expedientes de solicitude de subvencións ante outras administracións públicas, ou facendo a oportuna proposta para levar ao pleno no caso de que sexa o órgano competente.7. A responsabilidade da xustificación, asi mesmo das subvencións ou axudas concedidas dentro do seu ámbito de actuación.8. Solicitar os informes precisos para o correcto desenvolvemento das súas funcións do personal ó servizo do concello adscrito á súa área ou departamento. Noutro caso deberá contar coa autorización da Alcaldía.9. Prestar a súa conformidade ás certificacións, subministracións, servizos e facturas emitidas ao Concello dentro do ámbito da súa área. De acordo co artigo 115.3 do Real Decreto 2568/1986, de 28 de novembro delégase, igualmente, a resolución dos recursos de reposición que se dicten por parte do órgano delegado. Todas as delegacións comprenderán as facultades de informar previamente á adopción dun acordo respecto dos servizos delegados, a de dirixir os servizos correspondentes así como a de xestionalos en xeral. Comprende o fomento de actividades e políticas dentro do ámbito seu ámbito competencial sen a posibilidade de ditar actos de trámite e resolutorios que afecten a terceiros.1. Turismo e Promoción do Emprego (Integrada en Alcaldía): Dª Margarita Teresa Mopi Alpera 2. Mocidade e Deporte (Integrada na área de Promoción Económica, Comercio, Industria, Festas e Terceira Idade): Dª Veronica Paula Teniente De Moura.3. Normalización Lingüística e Igualdade (Integrada na área de Cultura, Ensino e Patrimonio): Hugo Santiago Luchian Hangan. A Alcaldía resérvase o exercizo das competencias que non se delegan. De acordo co artigo 115 do Real Decreto 2568/1986 do 28 de novembro a Alcaldía conservará as seguintes facultades en relación coa competencia delegada, a) A de recibir información detallada da xestión da competencia delegada e dos actos ou disposicións emanados en virtud da delegación. b) A de ser informado previamente á adopción de decisións de trascendencia. O Alcalde, en calquer momento, poderá asumir as atribucións delegadas por esta resolución, sen prexuízo de poder avogar en calquera momento as competencias delegadas con arranxo á lexislación vixente sobre procedemento administrativo común. Os/as concelleiros/as mencionados/as neste Decreto non poderán delegar nun terceiro as atribucións que lle conferiu a Alcaldía.3. A presente Resolución produce efectos ao día seguinte ao da súa sinatura.4. Notificar este decreto aos interesados/as, facéndolles saber que a delegación se entenderá aceptada tácitamente se no termo de tres días hábiles contados desde a súa notificación, non fan manifestación expresa ante o órgano delegante, da súa non aceptación. Cambados (Asinado dixitalmente á marxe) O Alcalde, Samuel Lago Ozón.—O Secretario, Miguel Rodriguez de Vicente–Tutor